นายกรัฐมนตรีพร้อมด้วยภริยา คณะรัฐมนตรี ข้าราชการระดับสูงและประชาชนร่วมลงนามถวายพระพรสมเด็จพระเจ้าอยู่หัวเนื่องในโอกาสวันขึ้นปีใหม่
นายกรัฐมนตรีพร้อมด้วยภริยา คณะรัฐมนตรี ข้าราชการระดับสูงและประชาชนร่วมลงนามถวายพระพรสมเด็จพระเจ้าอยู่หัว เนื่องในโอกาสวันขึ้นปีใหม่ 2562พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา พร้อมด้วยคณะรัฐมนตรี ผู้นำเหล่าทัพ ข้าราชการระดับสูง นักการเมือง และคณะทูตานุทูตจากประเทศต่างๆ เดินทางมาร่วมลงนามถวายพระพร สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสวันขึ้นปีใหม่ 2562 ณ อาคารหน่วยข้าราชการในพระองค์ 904 นอกจากนี้ยังมีข้าราชการ จากหน่วยงานต่างๆ สถาบันการศึกษา ได้ทยอยเดินทางมาร่วมลงนามถวายพระพร ที่ ศาลาสหทัยสมาคมอย่างต่อเนื่อง ขณะที่บริเวณเต็นท์สีขาว สนามหญ้าหน้าศาลาลูกขุนสำนักพระราชวัง ได้เปิดให้ประชาชนทั่วไป ร่วมลงนามถวายพระพร ซึ่งมีประชาชนเดินทางมาลงนามถวายพระพรอย่างต่อเนื่อง โดยสำนักพระราชวัง จะเปิดให้ลงนามถวายพระพรจนถึงเวลา 17.00 น.โดยนายกฤตภาส เศียรนอก อายุ 60 ปี ชาวจังหวัดสมุทรสาคร หนึ่งในประชาชนที่เดินทางมาร่วมลงนามถวายพระพร กล่าวว่า ได้เดินทางมาร่วมลงนามถวายพระพรเนื่องในเทศกาลปีใหม่เป็นประจำทุกปี โดยขอให้พระองค์มีพระพลามัยสมบูรณ์แข็งแรง เป็นหมิ่งขวัญของปวงชนชาวไทยทุกคนอนึ่งในวันเดียวกันนี้ สมเด็จพระเจ้าอยู่หัว ทรงพระกรุณาโปรดเกล้าฯ พระราชทานพระราชานุญาต ให้สาธุชนเข้าถวายบังคมสมเด็จพระบูรพามหากษัตริยาธิราช ที่ปราสาทพระเทพบิดร ตั้งแต่บัดนี้ -17.00 น.